
Αριθ. 22231 (1) 

Ορισμός μελών Ειδικής Επιτροπής για τη σύνταξη Κώδικα 
Ιθαγένειας και Ληξιαρχικών Πράξεων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις των άρθρων 1,2 και 3 του Νόμου 1084/ 
1980 «περί συγκροτήσεως επιτροπών προς σύνταξιν κω¬ 
δίκων νομο'θεσίας αρμοδιότητας του Υπουργείου Εσωτε¬ 
ρικών». 

2. Τις διατάξεις του άρθρου 4 του Ν. 2026/1992 «περί 
ρυθμίσεως θεμάτων οργάνωσης και προσωπικού της Δη¬ 
μόσιας Διοίκησης και άλλες διατάξεις». 

3. Την 45942/6.8.1992 κοινή απόφαση των Υπουργών 
Προεδρίας της Κυβέρνησης και Εσωτερικών, μέ την οποία 
διατηρείται η Επιτροπή Σύνταξης Κώδικα Ιθαγένειας - Μη¬ 
τρών Αρρένων Δημοτολογίων και Ληξιαρχικών Πράξεων. 

4. Την 67151/1.3.1991 απόφαση του Υπουργού Εσω¬ 
τερικών «περί ορισμού μελών Επιτροπής Σύνταξης Κώδικα 
Ιθαγένειας - Μητρώων Αρρένων, Δημοτολογίων και Λη¬ 
ξιαρχικών Πράξεων». 

5. Την 2022374/2579/0022/3.5.1993 κοινή απόφαση 
των Υπουργών Εσωτερικών και Οικονομικών με την οποία 
παρατείνεται η λειτουργία της Επιτροπής για τη σύνταξη 
Κωδίκων Ιθαγένειας και Ληξιαρχικών Πράξεων μέχρι 
30.6.1993 προκειμένου να προέλθει στις δέουσες προ¬ 
σαρμογές, ύστερα από τις εν τω μεταξύ τροποποιήσεις 
ορισμένων διατάξεων του Κώδικα Ιθαγένειας και του Ν. 
344/1976 «περί Ληξιαρχικών Πράξεων» και να ολοκληρώ¬ 
σει οριστικά το έργο της, αποφασίζουμε: 

. Ορίζουμε μέλη της Ειδικής Επιτροπής Σύνταξης Κώδικα 
Ιθαγένειας και Ληξιαρχικών Πράξεων τα κάτωθι: 

1. Χαρ. Μακρίδη, Σύμβουλο του Συμβουλίου της Επι¬ 
κράτειας. 

2. Μιχαήλ Παπαδάκη, Αναπληρωτή καθηγητή Πανεπι¬ 
στημίου Πειραιά. 

3. Αντώνιο Κανδάκη, Προϊστάμενο Διεύθυνσης Αστικής 
και Δημοτικής κατάστασης. 

4. Δήμητρα Λέρτα, Προϊσταμένη Διεύθυνσης ΠΣΕΑ. 

5. Ψάλτου Καλλιόπη, Τμηματάρχη Μητρώων και Ληξιαρ¬ 
χείων. Πρόεδρο της Επιτροπής ορίζουμε το πρώτο μέλος 

αναπληρούμενο στην Προεδρία σε περίπτωση απουσίας ή 
κωλύματος από το δεύτερο μέλος. 

Γραμματέας της Επιτροπής ορίζεται η Καταγιαννίδου 
θέκλα, Προϊσταμένη του Τμήματος Ιθαγένειας, αναπλη- 
ρούμενη από τον Ευάγγελο Παρούση, υπάλληλο της Διεύ¬ 
θυνσης Αστικής και Δημοτικής Κατάστασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαίου 1993 

Ο ΥΠΟΥΡΓΟΣ 

ΙΩΑΝ. Κ. ΚΕΦΑΛΟΓΙΑΝΝΗΣ 
-♦- 

Αριθ. 503021/ειδ. αριθ. 137 (2) 

Πρόγραμμα θεραπευτικού Κοινωνικού Τουρισμού 1993 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1) Τις διατάξεις του Ν. 1624/51 «περί συστάσεως 
ΕΟΤ», όπως τροποποιήθηκαν και συμπληρώθηκαν μέχρι 
σήμερα. 

2) Τον Οικονομικό Κανονισμό του ΕΟΤ. 

3) Την αριθμ. 522188/19.6.92 απόφαση Υπουργού 
Τουρισμού περί τιμών ξενοδοχειακών επιχειρήσεων για το 
χρονικό διάστημα από 1.1.93 μέχρι 31.12.93. 

4) Το Π.Δ. 814/76 (ΦΕΚ 325 άρθρο 13). 

5) Το Π.Δ. 359/91 (ΦΕΚ 127 Α/8.8.91). 

6) Την Κοινή απόφαση του Πρωθυπουργού και Υπουρ¬ 
γού Εθν. Οικονομίας αριθμ. Υ. 1935/3.12.92 (ΦΕΚ 7268/ 
9.12.92) για τον καθορισμό αρμοδιοτήτων των Υφυπουρ¬ 
γών Εθν. Οικονομίας. 

7) Την Κοινή απόφαση του Πρωθυπουργού και Υπουρ¬ 
γού Υγείας Πρόνοιας και Κοινωνικών Ασφαλίσεων αριθμ. 
Υ. 1938/9.12.92 (ΦΕΚ 278/11.2.92) για την ανάθεση αρ¬ 
μοδιοτήτων στους Υφυπουργούς Υγείας Πρόνοιας και 
Κοιν. Ασφαλίσεων. 

8) Τα αριθμ. Π. 50/5/16.2.93 και Π. 50/14/29.3.93 έγ¬ 
γραφα του ΙΚΑ. 

9) Το αριθμ. 10/19.3.93 Υ.Σ. μας στη Δ/νση ΙΓ - ΙΔ. 

10) Την από 24.2.93 έγγραφη ενημέρωση του Γ.Γ. 
ΕΟΤ. 

11) Την αριθμ. 294/12/21.4.93 απόφαση Δ.Σ. ΕΟΤ, 
αποφασίζουμε: 

Εγκρίνουμε την αριθμ. 294/12/21.4.93 απόφαση Δ.Σ. 
ΕόΤ ως εξής: 

Εγκρίνουμε: 

1. Τη συμμετοχή του ΕΟΤ στο διαδικαστικό μέρος του 
προγράμματος (έκδοση σχετικών εγκριτικών αποφάσεων, 
υπογραφή συμβάσεων, εξόφληση ξεν/χείων). 

2. Την εφαρμογή Προγράμματος θεραπευτικού Κοινω¬ 
νικού Τουρισμού από 1.5.93 - 31.10.93 στα ιδιωτικά κατα¬ 
λύματα που δηλώνουν συμμετοχή στις Λουτροπόλεις: 
Υπάτη, Αιδηψό, Λουτράκι, Κυλλήνη, Μέθανα, στος ΥΑ/ 
ΕΟΤ Νιγρίτας, Ελευθερών, Θερμοπυλών, ΞΕΝΙΑ Κυλλή¬ 
νης και Κύθνου, στις Δημοτικές / Κοινοτικές Επιχειρήσεις 
Σιδηροκάστρου, Λαγκαδά, Τρύφου Αιτ/νίας, Ν. Απολλω¬ 
νίας, θέρμης, Πλατυστόμου, Καϊάφα και σε άλλες Δημοτι¬ 
κές ή Κοινοτικές Επιχ/σεις ή περιοχές που θα ζητήσουν να 
ενταχθούν στο πρόγραμμα και θα κρίνει σκόπιμο το ΙΚΑ, 
για 7.000 άτομα. 


3. Το πρόγραμμα να ισχύσει για 15 διαν/σεις, που είναι 
το κατώτατο όριο των ημερών που ενδείκνυνται για λου¬ 
τροθεραπεία. 

Ο δικαιούχος έχει το δικαίωμα να πραγματοποιήσει και 
λιγότερες των 15 λούσεων, σύμφωνα με τους ειδικότε¬ 
ρους όρους που προβλέπονται στη συνημμένη σύμβαση 
και εγκρίνονται με την παρούσα απόφαση. 

Στα συμφωνητικά με τους ξενοδόχους θα διασφαλίζεται 
ο τρόπος απόδειξης πραγματοποίησης των διανυκτερεύ- 
σεων των κατόχων Δ.Κ.Τ. 

4. Ο καθορισμός των δικαιούχων, καθώς και η διανομή 
των Δελτίων θα γίνεται από το ΙΚΑ. 

5. Οι δικαιούχοι ατυού του προγράμματος να κάνουν 
χρήση μόνο των Υδροθεραπευτηρίων που λειτουργούν με 
αυτεπιστασία του ΕΟΤ, καθώς και στο Υδροθεραπευτήριο 
του Δήμου Λουτρακιού και στα Υδροθεραπευτήρια των 
Δημοτικών - Κοινοτικών Επιχειρήσεων. 

6. Οι τιμές για τα καλύματα να καθοριστούν ως εξής: 

α) Για τα Ξεν/χεία Α' κατ. 3.300 δρχ. για τα Β' κατ. 3.200 
δρχ. και για τα Γ' κατ. 3.100 δρχ. το άτομο ημερησίως με 
ημιδιατροφή. Ήτοι 1.600 δρχ. επιδότηση ΙΚΑ και το υπό¬ 
λοιπο ποσό θα βαρύνει τον δικαιούχο. 

Γ ια τις Δημ. Κοιν. Επιχ. από 2.700 - 3.000 δρχ. Ήτοι 
1500 επιδότηση και το υπόλοιπο θα βαρύνει τον δι¬ 
καιούχο. 

β) Για Θερμοπύλες και Ελευθερές από 2.200 - 2.350 
δρχ. το άτομο ημερησίως, με ημιδιατροφή. Ήτοι 1.400 
δρχ. επιδότηση και το υπόλοιπο ποσό θα βαρύνει τον δι¬ 
καιούχο. 

Για τη Νιγρίτα σε 1.500 δρχ. για διαν/ση. Ήτοι επιδ. 900 
δρχ. και συμμετοχή δικ. 600. 

7. Την διαχείριση από τον ΕΟΤ των σχετικών κονδυλίων 
με τα οποία το ΙΚΑ θα επιχορηγήσει την Υπηρεσίας μας, 
για την εξόφληση των οικονομικών της υποχρεώσεων. 

8. Εξουσιοδοτούμε τον Γ.Γ. ΕΟΤ για τη ρύθμιση κάθε 
άλλης λεπτομέρειας. 

9. α) Από τις διατάξεις αυτής της απόφασης προκαλεί- 
ται δαπάνη σε βάρος του Προϋπολογισμού του νομικού 
προσώπου Ελληνικού Οργανισμού Τουρισμού ύψους 
168.000.000 δρχ. περίπου για το τρέχον οικονομικό έτος, 
για τα επόμενα οικονομικά έτη δεν γνωρίζουμε αν θα γίνει 
πρόγραμμα. 

β) Γ ια την ανωτέρω δαπάνη έχει εγγράφει πίστωση στον 
Προϋπολογισμό του νομικού προσώπου ΕΟΤ, ύψους 
168.000.000 δρχ. με τα στοιχεία ΚΑΟ 191α εισερχομέ¬ 
νων και ΚΑ 9299β εξερχομένων. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 11 Μαίου 1993 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΓΕΙΑΣ, ΠΡΟΝΟΙΑΣ ΚΑΙ Κ. ΑΣΦΑΛΙΣΕΩΝ 

ΘΕΟΔ. ΚΑΣΣΙΜΗΣ ΝΙΚ. ΑΝΑΣΤΑΣΟΠΟΥΛΟΣ 

Αριθ. 7181 (3) 

Εξαίρεση από τις διατάξεις του Ν. 1735/1987 δικαστικών 
υπαλλήλων κατηγορίας ΥΕ του Ελεγκτικού Συνεδρίου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 1 παρ. 2 περ. ια του Ν. 
1735/1987, β) του άρθρου 21 παρ. 2 του Ν. 2026/1992 
και γ) του άρθρου 13 παρ. 3 του Ν. 2116/1993. 

2. Την ΠΥΣ 167/92 «Αναστολή των διορισμών... κ.λπ.» 
(ΦΕΚ 201/1992, τ.Α ). 

3. Την απόφαση του Πρωθυπουργού αριθ. 36/ 
22.2.1993 «έγκριση πλήρωσης τριάντα πέντε (35) κενών 
οργανικών θέσεων Κλάδου ΥΕ - Επιμελητών Δικαστηρίων 
στο Ελεγκτικό Συνέδριο» και 

4. Τις εξαιρετικές υπηρεσιακές ανάγκες, αποφασί¬ 
ζουμε: 

Εξαιρούμε από τις διατάξεις του Ν. 1735/1987 τριάντα 
πέντε (35) θέσεις μονίμων δικαστικών υπαλλήλων του 
Κλάδου ΥΕ2α - Επιμελητών Δικαστηρίων της Κατηγορίας 
ΥΕ του Ελεγκτικού Συνεδρίου. 

Η δαπάνη που θα προκύψει από την εφαρμογή της από¬ 
φασης αυτής θα καλυφθεί από τις εγγεγραμμένες πιστώ¬ 
σεις στον προϋπολογισμό του Ελεγκτικού Συνεδρίου 
(Φ17-700). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Απριλίου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΔΙΚΑΙΟΣΥΝΗΣ 

ΣΩΤ. ΚΟΥΒΕΛΑΣ ΑΝΝΑ ΨΑΡΟΥΔΑ-ΜΠΕΝΑΚΗ 

- ♦- 

Αριθ. Φ.2/Β3/1633 (4) 

Κατάταξη σε Ελληνικά Παιδαγωγικά Τμήματα πτυχιούχων 
παρ. 2α άρθρου 30 Ν. 2083/1992. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 30 παρ. 2 του Ν. 2083/ 
1992 (ΦΕΚ 159/τ.Α ). 

2. Τις γνώμες των Παιδαγωγικών Τμημάτων (έγγραφα 
αριθμ. 538/28.1.1993,6704/17.2.1993,853/25.2.1993 
και 9202/14.4.93 των Πανεπιστημίων Θράκης, Ιωαννίνων 
και Αθηνών αντίστοιχα). 

3. Το πρακτικό της ομάδας εργασίας, που συγκροτή¬ 
θηκε με σκοπό τη διατύπωση προτάσεων για τα θέματα 
που θα ρυθμίζονται με την απόφαση αυτή (Συνεδρίαση 
6.4.1993), αποφασίζουμε: 

Η κατάταξη και φοίτηση των Ελλήνων υπηκόων ή Ελλή¬ 
νων το γένος της παραγράφου 2α του άρθρου 30 του Ν. 
2083/1992 στα Παιδαγωγικά Τμήματα των Ελληνικών 
Α.Ε.Ι. γίνεται ως ακολούθως: 

1. Η κατάταξη θα γίνεται ύστερα από αίτηση, που θα 
υποβάλεται από τους ενδιαφερομένους στο πρώτο δεκα¬ 
πενθήμερο του Σεπτεμβρίου κάθε έτους. 

2. Προτεραιότητα για κατάταξη έχουν όσοι από τους 
υποψηφίους της προηγούμενης παραγράφου πρόκειται 


να διορισθούν στην Πρωτοβάθμια Εκπαίδευση με βάση τη 
σειρά εγγραφής τους στην επετηρίδα διοριστέων δασκά¬ 
λων - νηπιαγωγών. 

3. Ο αριθμός κατ’ έτος των κατατασσομένων σε κάθε 
Παιδαγωγικό Τμήμα Α.Ε.Ι. είναι ανάλογος, κατά προσέγ¬ 
γιση, με τον αριθμό διοριστέων στα δύο επόμενα σχολικά 
έτη. 

4. Σε περίπτωση, που οι κατατασσόμενοι σε κάθε Α.Ε.Ι. 
είναι περισσότεροι από δεκαπέντε (15) δημιουργούνται 
νέα τμήματα για το σκοπό αυτό. Στην αντίθετη περίπτωση, 
εντάσσονται στα ήδη υπάρχοντα τμήματα. 

5. Το Δ.Σ. του κάθε τμήματος κατατάσσει τους ενδια¬ 
φερομένους για δύο (2) έτη φοίτησης ή για ένα (1) έτος 
εφόσον έχουν υποβληθεί στη διαδικασία εξετάσεων ή δο¬ 
κιμασιών για την αναγνώριση της ισοτιμίας ή αντιστοιχίας 
των τίτλων τους. 

6. Το πρόγραμμα σπουδών τόσο για τους δασκάλους 
όσο και για τους νηπιαγωγούς περιλαμβάνει τρία (3) υπο¬ 
χρεωτικά μαθήματα και τέσσερα (4) επιλεγόμενα, από τα 
οποία οι υποψήφιοι επιλέγουν δύο (2), στα οποία εξετάζο¬ 
νται υποχρεωτικά. 

7. Ώρες διδασκαλίας εβδομαδιαίως είναι για μεν τα 
υποχρεωτικά μαθήματα τέσσερις (4) ώρες, για δε τα επι¬ 
λογής τρεις (3) ώρες. 

8. Η έναρξη των μαθημάτων θα γίνει από το ακαδημαϊκό 
έτος 1993-1994. 

9. Το πρόγραμμα σπουδών είναι κοινό για τα δύο πρώτα 
εξάμηνα για όλους τους καταταρασμένους. 

10. Τα μαθήματα του προγράμματος σπουδών κατά 
εξάμηνο για τους δασκάλους είναι τα ακόλουθα: 

Α' ΕΞΑΜΗΝΟ 

1. Νεοελληνική Γλώσσα I 

2. Νεοελληνική Ιστορία 

3. Ορθόδοξη Παράδοση 

Β’ ΕΞΑΜΗΝΟ 

1. Νεοελληνική Λογοτεχνία 

2. Ελληνικός Λαϊκός Πολιτισμός 

3. Διδακτική Μεθοδολογία και Πράξη 

Γ' ΕΞΑΜΗΝΟ 

1. Νεοελληνική Γλώσσα II 

2. Κοινωνιολογία και Κοινωνιολογία Εκπαίδευσης 

3. Ψυχοπαιδαγωγική του Ελληνικού Σχολείου 

Δ' ΕΞΑΜΗΝΟ 

1. Μαθησιακές Δυσκολίες 

2. Ιστορία της Ελληνικής Εκπαίδευσης 

3. Ελληνική Ιστορία 

11. Τα μαθήματα του προγράμματος σπουδών κατά 
εξάμηνο για τους νηπιαγωγούς κατά εξάμηνο είναι: 

Α' ΕΞΑΜΗΝΟ 

1. Νεοελληνική Γλώσσα I 

2. Νεοελληνική Ιστορία 

3. Διδακτική Προσχολικής Ηλικίας 

Β’ ΕΞΑΜΗΝΟ 

1. Παιδική Λογοτεχνία 

2. Ελληνικός Λαϊκός Πολιτισμός 

3. Διδακτική Μεθοδολογία και Πρακτική 

Γ' ΕΞΑΜΗΝΟ 

1. Νεοελληνική Γλώσσα II 

2. Κοινωνιολογία και Κοινωνιολογία της Εκπαίδευσης 

3. Ψυχοπαιδαγωγική των Ελληνικών Σχολείων και Πρα¬ 
κτική 

Δ' ΕΞΑΜΗΝΟ 

1. Μαθησιακές Δυσκολίες 

2. Ιστορία της Ελληνικής Εκπαίδευσης 

3. Αισθητική Αγωγή. 

12. Τα επιλεγόμενα μαθήματα του προγράμματος σπου¬ 
δών κατά εξάμηνο τα ορίζει το Δ.Σ. του κάθε τμήματος. 

13. Για την εξέταση, αξιολόγηση καθώς και τον τρόπο 
πιστοποίησης της φοίτησής τους ισχύουν οι Ιδιες διατά¬ 
ξεις, που ισχύουν κάθε φορά για τους κανονικούς φοιτη¬ 
τές του κάθε Παιδαγωγικού Τμήματός. 

14. Στο τέλος της φοίτησής τους χορηγείται βεβαίωση 
με την οποία πιστοποιείται η ανελλιπής και επιτυχής παρα¬ 
κολούθηση και αποφοίτησή τους από το Παιδαγωγικό 
Τμήμα. 

15. Από τις διατάξεις αυτής της απόφασης προκαλεΐται 
δαπάνη σε βάρος του κρατικού προϋπολογισμού, το ύψος 
της οποίας δεν μπορεί να προσδιοριστεί. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 28 Απριλίου 1993 

Ο ΥΠΟΥΡΓΟΣ 

ΓΕΏΡΓΙΟΣ ΣΟΥΦΛΙ ΑΣ 
.-♦- 

Αριθ. 16628 (5) 

Παραίτηση μέλους του Ανωτάτου Συμβουλίου επιλύσεως 
Αθλητικών Διαφορών (ΑΣΕΑΔ). 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) του Ν. 75/75 «περί οργανώσεως του Εξωσχολικού 
Αθλήτισμόύ και ρυθμίσεως συναφών θεμάτων οργανώ- 
οεως και λειτουργίας του Ανωτάτου Συμβουλίου Επιλύ¬ 
σεως Αθλητικών Δΐαφορών (ΑΣΕΑΔ)». 

γ) Του Ν. 423/76 «περί Γυμναστηρίων και ρυθμίσεως θε¬ 
μάτων άφορούντων εις τον Εξωσχολικόν Αθλητισμόν». 

δ) Του Ν. 1070/80 «περί λήψεως μέτρων αναπτύξεως 
του Αθλητισμού και ρυθμίσεως συναφών θεμάτων». 

ε) Του Π.Δ. 923/80 «περί ρυθμίσεως θεμάτων οργανώ- 
σεως και λειτουργίας του παρά τη Γ.Γ.Α. Ανωτάτου Συμ¬ 
βουλίου Επιλύσεως Αθλητικών Διαφορών (ΑΣΕΑΔ)». 

στ) Του Ν. 1232/82 «περί επαναφοράς σε ισχύ, τροπο¬ 
ποίηση και συμπλήρωση των διατάξεων του Ν. 4352/64 
και άλλες διατάξεις». 

ζ) Του Π.Δ. 77/85 «Οργανισμός της Γενικής Γραμμα¬ 
τείας Αθλητισμού». 

η) Του Ν. 1558/85 «Κυβέρνηση και Κυβερνητικά Όρ¬ 
γανα». 

θ) Του Ν. 1578/85 «Κύρωση του Κώδικα κατάστασης 
των δικαστικών λειτουργιών και άλλες διατάξεις». 

ι) Του Ν. 1958/91 «Τμήματα Αμειβομένων Αθλητών - 
Αθλητικές Ανώνυμες Εταιρίες και άλλες διατάξεις». 

2. Την 31466/4.8.92 απόφαση της Υπουργού περί ανα- 
συγκροτήσεως του Ανωτάτου Συμβουλίου Επίλυσης 
Αθλητικών Διαφορών (Α.Σ.Ε.Α.Δ). 

3. Την από 3.5.93 αίτηση του Πρωτοδίκου Ευθύμιου 
Καταλιακού. 

4. Την υπ' αρ. 41947/92 κοινή απόφαση του Πρωθυ¬ 
πουργού και Υπ. Πολιτισμού περί ανάθεσης αρμοδιοτή¬ 
των, αποφασίζουμε: 


Αποδεχόμεθα την από 3.5.93 αίτηση παραιτήσεως του 
Ευθυμίου Καταλιακού Πρωτοδίκου, από μέλος του Ανω¬ 
τάτου Συμβουλίου Επίλυσης Αθλητικών Διαφορών 
(Α.Σ.Ε.Α.Δ.), που είχε διορισθεί με την αριθ. 31466/ 

4.8.92 απόφασή μας, και απαλλάσσουμε αυτόν από τα κα- 
θήκοντά του από 9.5.93. 

Ακροτελεύτια Διάταξη 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαΐου 1993 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΜΕΪΜΑΡΑΚΗΣ 
-♦- 

Αριθ. ΥΠΠΟ/ΔΙΛΑΠ/Γ/1158/24756 (6) 

Χαρακτηρισμός ως ιστορικού διατηρητέου μνημείου του 
ταφικού μνημείου και του τάφου του Γαλλικού Προξενι¬ 
κού Νεκροταφείου στη Μήλο με ακτίνα προστασίας 10 
μ. περιμετρικά του μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/τΑ7 
26.7.85. 

β) Του άρθρου 52 του Ν. 5351/1932 «περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Π.Δ. 941/77 «περί Οργανισμού του ΥΠΠΕ». 
ε) Του Ν. 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης αναβάθμιση 
του προσωπικού της και άλλες συναφείς διατάξεις που 
δημοσιεύθηκε στο ΦΕΚ 50/τΑ'/11.4.91. 

2. Την απόφαση Υ 1968/8.1.93 «περί ανάθεσης αρμο¬ 
διοτήτων στην Υφυπουργό Πολιτισμού Καλλιόπη Α. 
Μπουρδάρα η οποία δημοσιεύθηκε στο ΦΕΚ 3/Β/ 
11.1.93. 

3. Τη Διυπουργική απόφαση ΥΠΠΟ/ΓΝΟΣ/11536/ 

10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τΒ'/24.3.92). 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 5/25.2.93, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία σύμφωνα με τις δια¬ 
τάξεις του Ν. 1469/50 το ταφικό μνημείο και ο τάφος του 
Γ αλλικού Προξενικού Νεκροταφείού, στη Μήλο, με ακτίνα 
προστασίας (10) δέκα μέτρων περιμετρικά του μνημείου, 
διότι στο χώρο αυτό ενταφιάστηκαν Γάλλοι στρατιώτες 
από τον πόλεμο της Κριμαίας και είναι αναπόσπαστα συν- 

δεδεμένος με τις ιστορικές μνήμες των κατοίκων της πε¬ 
ριοχής· · 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 10 Μαΐου 1993 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 
-♦—- 

Αριθ. 4222.1/1/93 (7) 

Μεταβίβαση αρμοδιοτήτων σε θέματα Οικονομικής Δια¬ 
χείρισης, στο Γ ενικό Γ ραμματέα, Αρχηγό Λ.Σ., Ϋπαρχη- 
γούς Λ.Σ., στους Προϊσταμένους Κλάδων, Δ/νσεων και 
Τμημάτων ΥΕΝ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη τις διατάξεις: 
α. Του άρθρου 29 παρ. 1 του Ν. 1558/1985 «Κυβέρ¬ 
νηση και Κυβερνητικά Όργανα» (Α’ 137). 

β. Του Π.Δ. 259/1988 «Οργανισμός Υπουργείου Εμπο¬ 
ρικής Ναυτιλίας» (Α' 117). 

γ. Του Π.Δ. 98/91 «Σύσταση Δ/νσης Εκπαίδευσης στο 
ΥΕΝ» (Α' 44). 

δ. Το Π.Δ. 284/91 «Σύσταση Κλάδων στο ΥΕΝ» (Α' 77), 
όπως τροποποιήθηκε με το Π.Δ. 216/92 (Α' 107). 

ε. Του άρθρου 7 παρ. 5 του Ν. 1943/91 «Εκσυγχρονι¬ 
σμός της Οργάνωσης και λειτουργίας της Δημόσιας Διοί¬ 
κησης, αναβάθμιση του προσωπικού της και άλλες συνα¬ 
φείς διατάξεις». 

στ. Τις αριθμ. 4115.11/05/92/29.4.92 Υ.Α. «Καθορι¬ 
σμός αρμοδιοτήτων και καθηκόντων στους δύο Υπο¬ 
ναύαρχους - Υπαρχηγούς Λ.Σ.» (Β' 325). 

ζ. Η αριθμ. 4115.11/08/8.5.92 διαταγή «Ανάθεση κα¬ 
θηκόντων στους Υποναυάρχους - Υπαρχηγούς Λ.Σ.». 

η. Την ανάγκη εξασφάλισης και αποδοτικής λειτουργίας 
της οικονομικής διαχείρισης σύμφωνα με το Π.Δ. 284/89 
«Περί προμηθειών Ενόπλων Δυνάμεων» που έχει ανάλογη 
εφαρμογή και για το Λ.Σ. σύμφωνα με το άρθρο 7 του Ν. 
1940/91. 

θ. Του άρθρου 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση του Ν. 1712/87 
για τον εκσυγχρονισμό των επαγγελματικών οργανώσεων 
των εμπόρων, βιοτεχνών και λοιπών επαγγελματιών και 
άλλες διατάξεις» (Α' 154), με τις οποίες προστέθηκε άρ¬ 
θρο 29Α στο Ν. 1558/1985 και το γεγονός ότι δεν προκα- 
λείται δαπάνη σε βάρος του Κρατικού Προϋπολογισμού. 

ι. Την ανάγκη αναμόρφωσης της αριθ. 145021 /29.8.Θ3 
προηγούμενης απόφασής μας (Β' 542) σε ό,τι αφορά τα 
θέματα οικονομικής διαχείρισης, αποφασίζουμε: 

Αρθρο 1 

1. Μεταβιβάζουμε τις ακόλουθες αρμοδιότητες σε θέ¬ 
ματα Οικονομικής Διαχείρισης στους Γενικό Γραμματέα, 
Αρχηγό Λ.Σ., Υπαρχηγούς Λ.Σ., Προϊσταμένους Κλάδων, 
Δ/νσέων και των Τμημάτων του Υπουργείου Εμπορικής 
Ναυτιλίας: 

α) Για θέματα οικονομικής διαχείρισης και προμηθειών, 
από πιστώσεις Δημοσίου προϋπολογισμού Δημοσίων 
Επενδύσεων και Δ.Ε. Κοινοτικής Υποστήριξης των Διευ¬ 
θύνσεων Προσωπικού Λιμενικού Σώματος και Πολιτικού 
Προσωπικού και ειδικότερα: 

(1) Για την έκδοση αποφάσεων ανάληψης πιστώσεων, 
έγκριση δαπανών, για κατακύρωση, επανάληψη, ματαί¬ 


ωση ή ακύρωση αποτελεσμάτων διαγωνισμών, για προμή¬ 
θεια ειδών ή εκτέλεση εργασιών, για απ’ ευθείας ανάθεση 
προμηθειών ή εκτέλεση έργων, για μετάθεση ή παράταση 
του συμβατικού χρόνου παράδοσης ειδών ή εκτέλεσης 
εργασιών, για επιβολή προστίμου σε όλες τις περιπτώσεις 
που προβλέπονται από το Νόμο, για κήρυξη εκπτώτου 
προμηθευτή, για έκδοση τακτικών ενταλμάτων πληρωμής, 
για έκδοση χρηματικών ενταλμάτων προπληρωμής ή πα¬ 
ράταση προθεσμίας απόδοσης λογαριασμού αυτών. 

(2) Για την έγκριση - κατανομή των πιστώσεων του τα¬ 
κτικού προϋπολογισμού που διατίθενται για την αντιμετώ¬ 
πιση των δαπανών συντήρησης - επισκευής των πλωτών - 
χερσαίων - εναερίων μέσων Λ.Σ. και την προμήθεια των 
αναγκαίων ανταλλακτικών. 

(3) Για την έγκριση των εργασιών επισκευής των πλω¬ 
τών - χερσαίων - εναερίων μέσων Λ.Σ. σε ιδιωτικά συνερ¬ 
γεία ή οποιοσδήποτε εργασίας γίνεται με τη συμμετοχή 
του Ιδιωτικού Τομέα. 

(4) Για τη συνδρομή της Ελλάδος στο Δ.Υ.Ο., την εξό¬ 
φληση συνεισφοράς της Ελλάδος στον Ι.Μ.Ο., την έκδοση 
χρηματικών ενταλμάτων πληρωμής για εξαγορά χρόνου 
υπηρεσίας στο ΥΕΝ, την εξόφληση εισφοράς της Ελλάδος 
στην ΓΡΑΜΜΑΤΕΙΑ ΤΟΥ ΜΝΗΜΟΝΙΟΥ ΣΥΝΝΕΝΟΗΣΗΣ 
για τον έλεγχο των πλοίων από τα Κράτη, των Λιμανιών, 
συμμετοχή της Ελλάδος στη Διεθνή Υπηρεσία Παρατήρη¬ 
σης Περιπολιών Παγετώνων Βορείου Ατλαντικού. 

β) Για την έγκριση δαπανών που διατίθενται για τη φιλο¬ 
ξενία αλλοδαπών που επισκέπτονται τη χώρα μας. 

γ) Γ ια θέματα οικονομική διαχειρίσεως Δημοσίου προϋ¬ 
πολογισμού και Προϋπολογισμού Κεφαλαίου Ναυτικής 
Εκπαίδευσης σχετικά με τις δαπάνες της Δημόσιας Ναυτι¬ 
κής Εκπαίδευσης και συγκεκριμένα: 

(1) Για την έκδοση αποφάσεων περί αναλήψεως πιστώ¬ 
σεων, περί εγκρίσεως δαπανών, περί κατακυρώσεως, 
επαναλήψεως, ματαιώσεως ή ακυρώσέως αποτελεσμά¬ 
των διαγωνισμών για προμήθεια ειδών ή εκτέλεση εργα¬ 
σιών ή ανάδειξης τροφοδότη, περί μεταθέσεως ή παρατά- 
σεως του συμβατικού χρόνου παραδόσεως ειδών- 
εκτελέσεως εργασιών, περί επιβολής προστίμου για εκ¬ 
πρόθεσμη παράδοση ή απαλλαγή, περί κηρύξεως προμη¬ 
θευτή εκπτώτου, περί εκδόσεως τακτικών ενταλμάτων 
πληρωμής, περί εκδόσεως χρηματικών ενταλμάτων προ¬ 
πληρωμής ή παρατάσεως της προθεσμίας αποδόσεως λο¬ 
γαριασμού, που αφορούν γενικά δαπάνες των Δημοσίων 
Σχολών Εμπορικού Ναυτικού. 

(2) Γ ια αποφάσεις έγκρισης για να ακολουθηθεί η διαδι¬ 
κασία της απ’ ευθείας ανάθεσης καθώς και κάθε σχετική 
με το θέμα απόφαση σύμφωνα με τις διατάξεις της παρ. 
20 του άρθρου 3 του Ν. 1797/1988. 

δ) Για την έγκριση δαπανών που διατίθενται για τη μί¬ 
σθωση Αγόνων Γραμμών. 

ε) Για την έγκριση δαπανών απροβλέπτων εξόδων της 
Διεύθυνσης Ασφαλείας. 

στ) Για την έγκριση αποφάσεων Συμβουλίου Πλοηγικής 
Υπηρεσίας (ΣΠΥ) για έκτακτες δαπάνες Κεφαλαίου Πλοη¬ 
γικής Υπηρεσίας (Κ.Π.Υ.). 

2. Τα παραπάνω θέματα Οικονομικής Διαχείρισης θα 
ασκούνται κατά λόγο αρμοδιότητας ως εξής: 

ι. Μέχρι 50.000 δρχ. ο Τμηματάρχης. 

ιι. Από 50.001 μέχρι 300.000 δρχ. ο Διευθυντής. 

III. Από 300.001 μέχρι 700.000 δρχ. ο Κλαδάρχης. 

IV. Από 700.001 μέχρι 1.500.000 δρχ. οι Υπαρχηγοί Λι- 

μενικού Σώματος κατά λόγο αρμοδιότητας. 

ν. Από 1.500.001 μέχρι 3.000.000 δρχ. ο Αρχηγός Λι¬ 
μενικού Σώματος. 

νι. Από 3.000.001 μέχρι 10.000.000 δρχ. ο Γενικός 
Γ ραμματέας. 

3. α) Για την έγκριση των τακτικών δαπανών του Ναυτι¬ 
κού Απομαχικού Ταμείου: 

ι. Από 500.000 - 700.000 δρχ. ο Κλαδόρχης Προσωπι¬ 
κού Πλοίων. 

ιι. Από 700.001 - 1.500.000 δρχ. ο Υπαρχηγός Λ.Σ. 
κατά λόγο αρμοδιότητας. 

ιιι. Από 1.500.001 - 3.000.000 δρχ. ο Αρχηγός Λ.Σ. 

ιν. Από 3.000.001 -10.000.000 δρχ. ο Γ ενικός Γ ραμμα¬ 
τέας. 

β) Για την έγκριση εκτάκτων δαπανών του Ναυτικού 
Απομαχικού Ταμείου: 

ι. Μέχρι 50.000 δρχ. ο Τμηματάρχης Ασφάλισης Ναυτι¬ 
κών. 

ιι. Από 50.001 - 300.000 δρχ. ο Διευθυντής Ασφάλισης 
Ναυτικών. 

ιιι. Από 300.001 - 700.000 δρχ. ο Κλαδόρχης Προσωπι¬ 
κού Πλοίων. 

ιν. Από 700.001 - 1.500.000 δρχ. Ο Υπαρχηγός Λ.Σ. 
κατά λόγο αρμοδιότητας. 

ν. Από 1.500.001 - 3.000.000 δρχ. ο Αρχηγός Λ.Σ. 

νι. Από 3.000.001 -10.000.000 δρχ. ο Γ ενικός Γ ραμμα¬ 
τέας. 

4. Για την έγκριση εκτάκτων δαπανών Οίκου Ναύτου 
(Ο.Ν.) καθώς και για την έγκριση δαπανών που αφορούν 
Παιδικές Εξοχές Οίκου Ναύτου μη κατονομαζόμενες στον 
Κανονισμό Λειτουργίας Παιδικών Εξοχών Οίκου Ναύ¬ 
του. 

ι. Μέχρι 50.000 δρχ. ο Τμηματάρχης Προνοίας Ναυτι¬ 
κών. 

ιι. Από 50.001 - 300.000 δρχ. ο Διευθυντής Προνοίας 
Ναυτικών. 

ιιι. Από 300.001 - 700.000 δρχ. ο Κλαδόρχης Προσωπι¬ 
κού Πλοίων. 

ιν. Από 700.001 - 1.500.000 δρχ. ο Υπαρχηγός Λ.Σ. 
κατά λόγο αρμοδιότητας. 

ν. Από 1.500.001 - 3.000.000 δρχ. ο Αρχηγός Λ.Σ. 

νι. Από 3.000.001 -10.000.000 δρχ. ο Γ ενικός Γ ραμμα¬ 
τέας. 

5. α) Γ ια την κατάρτιση διακηρύξεων διαγωνισμών προ¬ 
μήθειας ειδών ή εκτέλεση εργασιών, τη διαβίβαση δικαιο- 
λογητικών στην Τράπεζα της Ελλάδος για ανοίγματα πί¬ 
στωσης που αφορούν προμήθεια ειδών προέλευσης εξω¬ 
τερικού καθώς και όλη την αλληλογραφία με την πιο πάνω 
Τράπεζα και έγγραφα προς τα αρμόδια Τελωνεία για την 
εισαγωγή εφοδίων από το εξωτερικό, τις αιτήσεις προς τα 
Επιμελητήρια για θεωρήσεις τιμών, τη διαβίβαση δικαιο- 
λογητικών στην Υπηρσία Εντελλομένων Εξόδων για την 
έκδοση των σχετικών χρηματικών ενταλμάτων πληρωμής 
και για τις υπόλοιπες εκτελεστικές ενέργειες στις περι¬ 
πτώσεις του εδαφίου 1 α (1), τη διαβίβαση πρακτικών στις 
αρμόδιες επιτροπές, την εντολή προμηθειών στις αρμό¬ 
διες επιτροπές προχείρου διαγωνισμού στις περιπτώσεις 
που προβλέπει ο Νόμος την εντολή διενέργειας διαπραγ¬ 
ματεύσεων στην αρμόδια επιτροπή για προμήθειες στις 
περιπτώσεις που προβλέπει ο Νόμος, τον ορισμό εμπειρο¬ 
γνωμόνων για προμήθεια ή παραλαβή υλικών εκ του ετη¬ 
σίου εγκεκριμένου γενικού πίνακος εμπειρογνωμόνων, οι 


Προϊστάμενοι Διευθύνσεων Προσωπικού Λιμενικού Σώμα¬ 
τος και Πολιτικού Προσωπικού κατά λόγο αρμοδιότη¬ 
τας. 

β) Γ ια την έκδοση αποφάσεως συγκροτήσεως σύμφωνα 
με το Νόμο πάσης φϋσεως επιτροπών που αφορούν τις 
προμήθειες υλικών και εφοδίων καθώς και για την έκδοση 
αποφάσεων συγκροτήσεως ειδικών επιτροπών για τη σύ¬ 
νταξη Τεχνικών προδιαγραφών, ο Αρχηγός Λ.Σ. 

γ)Για την υπογραφή συμβάσεων προμηθειών ή εκτέλε¬ 
σης έργων για λογαριασμό της Υπηρεσίας αυτός που έχει 
την οικονομική εξουσία όπως καθορίζεται ανωτέρω 1 α(1) 
ή άλλο εξουσιοδοτημένο, από αυτόν στην κατακυρωτική 
απόφαση προμήθειας, αρμόδιο όργανο της Ιεραρχίας του 
ΥΕΝ. 

δ) Γ ια τις προπαρασκευαστικές ή εκτελεστικές ενέρ¬ 
γειες που αναφέρονται στο εδάφιο 1 γ(1) ο Προϊστάμενος 
της Δ/νσης Εκπαίδευσης Ναυτικών. 

6. Τις αποφάσεις επί προσφυγών κατά επιβληθέντων 
προστίμων για τις παραβάσεις της νομοθεσίας σε θέματα 
ασφάλειας ναυσιπλοΐας, ενδιαίτησης και υπεραρίθμων 
επιβατών ανεξαρτήτων ύψους θα υπογράφει κλιμάκιο 
ανώτερο αυτού που επέβαλε το αρχικό πρόστιμο. 

Μέχρι 100.000 δρχ. Ο Β' Υπαρχηγός Λιμενικού Σώμα¬ 
τος. 

Από 100.001 - 150.000 δρχ. ο Αρχηγός Λ.Σ. 

7. Κάθε υπάλληλος που προσυπογράφει οποιοδήποτε 
έγγραφο ή πράξη οφείλει να θέτει παραπλεύρως της προ- 
συπογραφής του την ακριβή ημερομηνία κατά την οποία 
προσυπέγραψε. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως οπότε κα- 
ταργείται, σε ό,τι αφορά τα οικονομικά θέματα η αριθ. 
145021/29.8.83 (Β’ 542) προηγούμενη απόφαση. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Πειραιάς, 13 ΜαΤου 1993 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΓΓΟΝΑΣ 
-♦- 

Αριθ. 3842 (8) 

Συμπλήρωση της 8254/1991 απόφασης του Νομάρχη 
Βοιωτίας περί συστάσεως στην Κοινότητα Σχηματα- 
ρίου Ν. Βοιωτίας ίδιου Νομικού Προσώπου μέ το όνομα 
«Σχολική Επιτροπή Σχολικής μονάδος Γυμνασίου - Λυ¬ 
κείου Σχηματαρίου» στην Κοινότητα Σχηματαρίου. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη: 

1. Τις διατάξεις του άρθρου 187 του ΔΚΚ (Π.Δ. 323/ 
89). 

2. Τις διατάξεις του άρθρου 5 του Ν. 1894/1990. 

3. Τις'διατάξεις του άρθρου 27 του Ν. 2081/92 (ΦΕΚ 
154/Α/10.9.92). 

4. Την 8254/1991 απόφασή μας περί τροποποιήσεως 
της 9372/1990 απόφασης του Νομάρχη Βοιωτίας «περί 
συστάσεως στην Κοινότητα Σχηματαρίου ίδιου νομικού 
προσώπου με το όνομα «Σχολική Επιτροπή Σχολικής μονά¬ 
δος Γ υμνασίου - Λυκείου Σχηματαρίου» στην Κοινότητα 
Σχηματαρίου. 

5. Την 110/1992 απόφαση του Κ.Σ. ΣχηματαρΙου «περί 
τροποποιήσεως της 59/1991 όμοιας προγενέστερης 
απόφασης, αποφασίζουμε: 

Συμπληρώνουμε την 8254/1991 απόφασή μας με την 
οποία τροποποιείται η 9372/1990 όμοια προηγούμενη 
στην Κοινότητα ΣχηματαρΙου ιδίου νομικού προσώπου με 
το όνομα «Σχολική Επιτροπή Σχολικής μονάδος Γυμνασίου 
- Λυκείου ΣχηματαρΙου» που δημοσιεύθηκε στο 602/ 
1.8.1992 φύλλο της Εφημερίδας της Κυβέρνησης (τεύ¬ 
χος Β') ως προς τη σύνθεση του διοικητικού συμβου¬ 
λίου: 

Πρόεδρος του Νομικού Προσώπου της Σχολικής Επι¬ 
τροπής ορίζεται ο Πρόεδρος της Κοινότητας ή ένας (1) 
Κοινοτικός Σύμβουλος που ορίζεται με απόφαση του Κοι¬ 
νοτικού Συμβουλίου. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Κοινότητας. 

Κατά τα λοιπά ισχύει η 8254/1991 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 30 Απριλίου 1993 

Ο Νομάρχης 
ΒΑΣ. ΞΕΝΑΚΗΣ 

-—♦- 

Αριθ. ΕΜ.1701 (9) 

Δημοσίευση της από 14.4.93 έκθεσης εκτίμησης περιου¬ 
σιακών στοιχείων Δήμου Σκιάθου Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

α. Το άρθρο 1, εδάφ. 1 του Δ/τος της 16.1.30 «Περί 
Δελτίου Ανων. Εταιριών καθώς και το άρθρο 9 του Κ.Ν. 
2190/20 «Περί Ανων. Εταιριών» σε συνδυασμό με το άρ¬ 
θρο 5 του Ν. 3190/55 «Περί Εταιριών Περιωρ. Ευθύνης». 

2. Το Π.Δ. 409/86. 

3. Το Ν.Δ. 532/70 «Περί συμπληρώσεως των διατάξεων 
περί διοικητικής αποκεντρώσεως και τα Β.Δ. 708/70 και 
191 /72 που εκδόθηκαν σε εκτέλεσή του. 

4. Την απόφαση ΕΜ/2598/7.7.87 του Νομάρχη Μαγνη¬ 
σίας, περί μεταβίβασης αρμοδιοτήτων του στον Προϊστά¬ 
μενο της Δ/νσης Εμπορίου Ν. Μαγνησίας. 

5. Την από 14.4.93 έκθεση εκτίμησης αξίας χρήσης των 
περιουσιακών στοιχείων του Δήμου Σκιάθου (εισφορά- 
στην υπό σύσταση Δημοτική επιχείρηση «Αναπτυξιακή 
Σκιάθου»), που υποβλήθηκε στη Δ/νση Εμπορίου Ν. Μα¬ 
γνησίας από την αρμόδια Επιτροπή άρθρου 9 του Κ.Ν. 
2190/20, αποφασίζουμε: 

Εγκρίνουμε τη δημοσίευση της παραπάνω έκθεσης 
εκτίμησης στην Εφημερίδα της Κυβερνήσεως. 

Βόλος, 6 Μαϊου 1993 

Με εντολή Νομάρχη 
Ο Διευθυντής 

ΜΙΧ. ΧΑΤΖΗΑΝΤΩΝΙΑΔΗΣ 


ΕΚΘΕΣΗ 

Εκτίμησης της αξίας χρήσης περιουσιακών στοιχείων, που 
θα εισφερθεί για 30 χρόνια από το Δήμο Σκιάθου σε 
υπό σύσταση Δημοτική Επιχείρηση «Αναπτυξιακή Σκιά¬ 
θου». 

Βόλος, 14 Απριλίου 1993 
Προς 

Την Δ/νση Εμπορίου 
Ν. Μαγνησίας 

Ενταύθα 

Οι υπογεγραμμένοι: 

1. Ροδανάκης Κων/νος, υπάλληλος της Δ/νσης Εμπο¬ 
ρίου Ν. Μαγνησίας με βαθμό Α/ΠΕ1. 

2. Εμμανουηλίδης Αδάμ, Πολιτικός Μηχανικός, υπάλλη¬ 
λος της ΤΥΔΚ Μαγνησίας με βαθμό Α/ΠΕ1 και 

3. Γεώργιος Βογιατζής, Βιομήχανος, εκπρόσωπος του 
Επιμελητηρίου Μαγνησίας, μέλη της Επιτροπής του άρ¬ 
θρου 9 του Κ.Ν. 2190/20 Περί Ανωνύμων Εταιρειών», 
όπως τροποποιήθηκε και συμπληρώθηκε μεταγενέστρα, 
που συγκροτήθηκε με την απόφασή σας, αριθμ. ΕΜ 4235/ 
17.9.92, σας κάνουμε γνωστό ότι πραγματοποιήσαμε 
σχετικό έλεγχο για την διαπίστωση της αξίας χρήσης των 
παρακάτω περιουσιακών στοιχείων που θα εισφερθεί 
(αξία χρήσης) για τριάντα (30) χρόνια από το Δήμο Σκιάθου 
σε υπό σύσταση Δημοτική Επιχείρηση. 

Το πόρισμα της έρευνάς μας έχει ως εξής: 

Α. Σύντομη Περιγραφή Ακινήτων. 

1. Σπίτι - Μουσείο Παπαδιαμάντη. 

Η «οικία Παπαδιαμάντη» χρησιμοποιείται σαν μουσείο 
από το Δήμο Σκιάθου, βρίσκεται στη Σκιάθο και κτίσθηκε 
γύρω στα 1850. Είναι διόρωφη κατασκευή 35 τ.μ. περίπου 
κάθε όροφος και στο πίσω μέρος υπάρχει μικρή αυλή. 

2. Πολιτιστικό κέντρο Μπούρτζη (αναψυκτήριο Μπούρ- 

τζη) 

Το παλαιό Δημοτικό Σχολείο, που βρίσκεται στο Μπούρ¬ 
τζη Σκιάθου και χρησιμοποιείται ως πολιτιστικό κέντρο, εί¬ 
ναι ένα κτιριακό συγκρότημα, παραδοσιακό, που κτίσθηκε 
στις αρχές του 20ού αιώνα και αποτελείται από δύο κτίρια. 
Το κυρίως κτίριο, με υπερυψωμένο Ισόγειο και την Προ¬ 
σθήκη, ένα βοηθητικό παραλληλόγραμμο κτίσμα με ημιυ¬ 
πόγειο και υπερυψωμένο ισόγειο. Το κτίσμα βρίσκεται σε 
μια μεγάλη αυλή, στην οποία λειτουργεί ΜΠΑΡ το καλο¬ 
καίρι, χώρος για υπαίθριες εκθέσεις και διάφορες πολιτι¬ 
στικές εκδηλώσεις. 

3. Γ ραφείο Πληροφοριών του Δήμου στον Αερολιμένα 
Σκιάθου. 

Πρόκειται για χώρο κατάλληλα διαμορφωμένο! που βρί¬ 
σκεται εντός του Αεροδρομίου Σκιάθου και χρησιμοποιεί¬ 
ται ως γραφείο πληροφοριών και ανταλλακτήριο συναλ¬ 
λάγματος. 

4. α) Περίπτερα Ενημέρωσης Βιότοπου Κουκουναριών 

( 4 ) 

Είναι οικιακοί από τορνευτή ξυλεία πεύκης, διαστάσεων 
3,00 χ 3,00 ο καθένας, με βεράντα στην πρόσοψη τοπο¬ 
θετημένοι σε βάση από σκυρόδεμα, 
β) Οικιακοί - Αναψυκτήρια Κουκουναριών (3) 

Πρόκειται για οικιακούς από ξυλεία, διαστάσεων 4,00 χ 
6,00 Μ καθένας, που αποτελούνται από τον κύριο χώρο 
του παρασκευαστηρίου και το δευτερεύοντα, των τουαλε¬ 
τών. Οι χώροι αυτοί είναι κατάλληλα εξοπλισμένοι, σύμ- 



3978 


ΕΦΗΜΕΡΙΣ ΤΗΣ ΚΥΒΕΡΙΝΙΗΣΕΩΣ (ΤΕΥΧΟΣ ΔΕΥΤΕΡΟ) 


φωνα με τα προβλεπδμενα από τις ισχύουσες υγιεινομικές 
διατάξεις. 

5. Δημοτικό Πάρκιν πόλεως και Κουκουναριών 

Πρόκειται για δημοτικούς χώρους, κατάλληλα διαμορ¬ 
φωμένους, δυναμικότητας 200 θέσεων στάθμευσης αυ¬ 
τοκινήτων. Η τιμή εισόδου είναι 150 δρχ./ώρα. 

6. Δημοτικό Κάμπινγκ 

Πρόκειται για Δημοτική έκταση, στην οποία λειτουργεί 
ΟΑΜΡΙΝΘ (Δ' τάξεως), με όους τους προβλεπόμενους χώ¬ 
ρους, δυναμικότητας 50 θέσεων (150 άτομα). 

Β. Αποτίμηση της αξίας χρήσης των παραπάνω ακινή¬ 
των 

Η χρήση ακινήτου, μπορεί να αποτελέσει αντικείμενο 
εισφοράς για το σχηματισμό κεφαλαίου ανώνυμης εται¬ 
ρείας, σύμφωνα με τη γνωμοδότηση του νομικού συμβού¬ 
λου του Υπουργείου Εμπορίου, αριθ. 1/1969 και τη γνω¬ 
μοδότηση του Γ' Τμήματος του Νομικού Συμβουλίου του 
Κράτους, αριθ. 368/71. 

Αναζητήθηκε ο τρόπος που μπορεί να υπολογισθεί η 
αξία χρήσης των ανωτέρω ακινήτων, ώστε να μην καταλή¬ 
ξουμε σε αποτέλεσμα μη παραδεκτό. Έτσι εξετάσθηκε η 
μέχρι σήμερα ακολουθούμενη άποψη, για συνυπολογισμό 
της αξίας χρήσης ακινήτου, για ορισμένο χρόνο και που 
ταυτίζεται με τον υπολογισμό της αξίας της επικαρπίας, 
για ορισμένο χρόνο, σύμφωνα με το Ν.Δ. 118/73. 

Κατά την παράγραφο 5 του άρθρου 15 του ανωτέρω 
Ν.Δ., επί επικαρπίας για ορισμένο χρόνο, η αξία της υπο¬ 
λογίζεται στο 1 /20 για κάθε χρόνο διάρκειας της επικαρ¬ 
πίας. 

Η αξία όμως της επικαρπίας δε μπορεί να είναι ανώτερη 
από τα 8/10 της αξίας της πλήρους κυριότητας, όποια και 
αν είναι η διάρκεια της επικαρπίας. 

Η Επιτροπή θα μπορούσε, με βάση την αρχή αυτή, να 
αποτιμήσει την αξία χρήσης των ακινήτων, αφού προηγου¬ 
μένως εκτιμήσει· την αξία της πλήρους κυριότητάς τους 
όμως, τόσο λόγω του ιδιομόρφου ιδιοκτησιακού καθεστώ¬ 
τος, (Δημοτικά), όσο και της ιδιαιτερότητας της φύσης των 
ακινήτων αυτών (Ιστορικής αξίας), λόγω της οποίας τα πε¬ 
ρισσότερα απ’ αυτά δεν επιδέχονται εκτίμηση, της αξίας 
τους (Μουσεία, πολιτιστικά κέντρα κ.λπ.), η ανωτέρω 
άποψη δεν μπορεί να εφαρμοσθεί στή συγκεκριμένη πε¬ 
ρίπτωση. 

Έτσι η Επιτροπή υιοθετεί την άποψη εκείνη, σύμφωνα 
με την οποία, το γινόμενο της ετήσιας προσόδου των ακι¬ 
νήτων επί τα χρόνια παραχώρησής τους μπορεί να θεωρη¬ 
θεί ως αξία χρήσης, εκτιμώντας ότι είναι περισσότερο εφι¬ 
κτή και πλησιέστερη στην πραγματικότητα. 

Ύστερα από τα παραπάνω, η Επιτροπή αφού διαπί¬ 
στωσε από τα τηρούμενα στο Δήμο απολογιστικά και 
προϋπολογιστικά στοιχεία, τα έσοδα από την εκμετάλ¬ 


λευση των παραπάνω ακινήτων, τα αναπροσάρμοσε ώστε 
νά προσεγγίζουν κατά το δυνατό την πραγματικότητα, 
μετά δε και από έρευνα, προσδιόρισε την ετήσια πρόσοδό 
τους ως εξής: 

1. Σπίτι - Μουσείο Παπαδιαμάντη: δρχ. 3.000.000 

2. Πολιτιστικό Κέντρο Μπούρτζι.(Αναψυκτήριο Μπούρ¬ 
τζι): Δρχ. 15.000.000 

3. Γραφείο Πληροφοριών του Δήμου στον Αερολιμένα: 
Δρχ. 10.000.000 

4. Περίπτερα Ενημέρωσης Βιότοπου Κουκουναριών και 
Οικιακοί, Αναψυκτήρια Κουκουναριών: Δρχ. 12.000.000 

5. Δημοτικά Πάρκα Πόλεως και Κουκουναριών: Δρχ. 
6.000.000 

6. Δημοτικό ΚΑΜΠΙΝΓΚ: Δρχ. 8.000.000 

ΣΥΝΟΛΟ: Δρχ. 54.000.000 

Γ. Αξία Χρήσης των ακινήτων για 3 χρόνια. 

Κατόπιν των ανωτέρω, η Επιτροπή αποφαίνεται ότι η 
αξία χρήσης των ακινήτων, που περιγράφονται παραπάνω 
και θα εισφερθεί από το Δήμο Σκιάθου σε υπό σύσταση 
Δημοτική Επιχείρηση; είναι σήμερα 1.620.000 δρχ. 
(54.000.000 χ 30). 

Όπως προκύπτει από την αριθμ. 216/92 απόφαση του 
Δημοτικού Συμβουλίου του Δήμου Σκιάθου, η οποία εγκρί- 
θηκε από τη Δ/νση Εσωτερικών της Νομαρχίας Μαγνη¬ 
σίας, η αξία χρήσης των ανωτέρω περιουσιακών στοιχείων 
του Δήμου παραχωρείται για τριάντα χρόνια στην υπό σύ¬ 
σταση Δ. Ε. 

Η ΕΠΙΤΡΟΠΗ 

Κ. ΡΟΔΑΝΑΚΗΣ Α. ΕΜΜΑΝΟΥΛΙΔΗΣ 

Γ. ΒΟΓΙΑΤΖΗΣ 

-♦-- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην ΕΣ/4301 /7.4.93 απόφαση Νομάρχη Κέρκυρας για 
έγκριση νέου Ο.Ε.Υ. της Δ.Ε.Υ.Α. Κέρκυρας που δημο¬ 
σιεύτηκε στο ΦΕΚ 274/22.4.93 (τ.Β') γίνονται οι εξής 
διορθώσεις: 

α) Στην παρ. 7.2.8 αντί του εσφαλμένου: «8. Τη συνερ¬ 
γασία με εσωτερικούς συμβούλους» τίθεται το ορθό: «8. 
Τη συνεργασία με εξωτερικούς συμβούλους». 

β) Στο πρώτο εδάφιο της παρ. 17.10, αντί του εσφαλμέ¬ 
νου «17.10. Τα επιδόματα οικογενειακών βαρών...», υπο¬ 
λογιζόμενα επί του 15ου Μ.Κ. του παρόντος Ο.Ε.Υ.» τίθε¬ 
ται το ορθό: «17.10. Τα επιδόματα οικογενειακών βα¬ 
ρών»... υπολογιζόμενα επί του 13ου Μ.Κ. του παρόντος 
Ο.Ε.Υ.». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


